برسفيرنس روفر

برسفيرنس روفر (بالانجليزى: Perseverance rover) هيا مركبة فضائية آلية بيتحكم بيها عن بعد اتصنعت فى مختبر الدفع النفاث عشان تستخدم فى مهمة المريخ 2020 بتاعت ناسا بهدف استكشاف فوهة جيزيرو على المريخ.  إطلاق الروفر حصل فى 30 يوليه 2020 الساعة 7:50 الصبح بتوقيت شرق أمريكا (11:50 حسب التوقيت العالمي)، ومتوقع إنها تنزل على المريخ فى 18 فبراير 2021.
الروفر عليها سبع أدوات علمية عشان دراسة سطح المريخ فى فوهة جيزيرو من ضمنها كاميرات وميكروفونين. الروفر عليه طيارة هليكوبتر صغيرة اسمها إنجينويتى شغالة بالطاقة الشمسية وهتساعد الروفر فى استكشاف أماكن تدرسها.
 التصميم 
اتصممت برسفيرنس روفر بمساعدة من فريق المهندسين اللى اشتغل على كيوريوسيتى روفر عشان التشابه مابينهم. صمم المهندسين عجلات برسفيرنس عشان تكون أنشف و أقوى من عجلات كيوريوسيتى اللى اتضررت. اتصنعت العجلات من الألومينيوم عشان تبقى أسمك و أمتن، وبعرض قليل بس بقطر اكبر (52.5 سم) من قطر عجلات كيوريوسيتى (50 سم).  الروفر عندها دراع آلية بخمس مفاصل طولها 2.1 متر، وهتستخدم عشان تحلل العينات الجيولوجية على سطح المريخ. 
وزن مولد الطاقة بتاع الروفر (بطارية النظائر المشعة متعددة المهام) 45 كغ وبيستخدم 4.8 كغ من تانى أكسيد البلوتونيوم كمصدر ثابت للحرارة اللى بتتحول لكهرباء.  الطاقة الكهربائية الكلية للروفر 110 وات فى وقت الإطلاق مع انخفاض بسيط مع مرور وقت المهمة. الروفر فيها بطاريتيت ليثيوم أيون عشان توفى احتياجات الطاقة للنشاطات بتاعت المركبة لما متطلبات الطاقة تزيد عن انتاج الكهرباء المنتظم بتاع بطارية النظائر المشعة. بطارية النظائر المشعة تقدر تشتغل لمتوسط عمر 14 سنة و أدتها وزارة الطاقة الأمريكية لناسا. بطارية النظائر المشعة تقدر تفضل شغالة بمرونة كبيرة للمهمات لحد فى غياب الشمس وفى العواصف الترابية.
الروفر فيها طيارة هليكوبتر مريخية (إنجينويتي) بتشتغل على الطاقة الشمسية، واتصممت عشان تختبر ثبات الطيران على المريخ وقدرتها على إنها تلاقى احسن مسار للروفر لمدة 30 يوم. وزن الهليكوبتر 1.8 كغ وما عليهاش أى معدات علمية وعليها كاميرات بس. 
 المهمة 
 المهمات العلمية 
وصلة=ملف:PIA23499-Mars2020Rover-FirstTestDrive-20191217a.jpg|تصغير|323x323px|الروفر هيا بتتطور فى مختبر الدفع النفاث
الروفر عندها أربع اجوال ليها علاقة بالأهداف العلمية لبرنامج استكشاف المريخ: 
 البحث عن بيئات صالحة للحياة: التدوير والتعرف على بيئات قديمة تقدر تدعم حياة ميكروبية.
 البحث عن بصمات حيوية: التدوير على علامات محتملة لحياة ميكروبية قديمة، بالتحديد فى الصخور المعروفة بحفظ العلامات ديه مع الزمن.
 تخزين العينات: تجميع عينات ترابية وصخرية وتخزينها على سطح المريخ.
 التمهيد للبشر: اختبار انتاج الأكسجين فى الغلاف الجوى بتاع المريخ.
 الاسم 
وصلة=ملف:PIA23976-Mars-JezeroCraterMap-20200715.jpg|تصغير|323x323px|الدلتا النهرية القديمة فى فوهة جيزيرو، هيا موقع هبوط بيرسفيرنس المخطط ليه
اختار توماس زيوربوشين، مدير مساعد العمليات العلمية فى ناسا الاسم برسفيرنس بعد ما عمل مسابقة لطلاب الصف الإتناشر عشان اختيار اسم للروفر اسمها "سمى الروفر" واللى اتسجل فيها أكتر من 28,000 اقتراح. سجل طالب فى الصف السابع اسمه ألكساندر ماتر من بيرك، ڤيرچينيا الاقتراح اللى كسب فى معمل الدفع النفاث. واتبعتله هو وعيلته دعوة لحضور
إطلاق الروفر من رأس كانافيرال فى مركز كينيدى للفضاء بتاع لناسا فى يوليه 2020. كتب ماتر فى مقاله الكسبان: 

 حالة الرحلة 
أقلعت برسفيرنس روفر بنجاح فى 30 يوليه 2020 فى 11:50 بتوقيت جرينتش على صاروخ حامل من نوع أطلس 5 بتاع ائتلاف الإطلاق المتحد من مجمع إطلاق الفضاء 41 فى محطة كيب كانافيرال الجوية فى رأس كانافيرال فى فلوريدا. هتقعد الروفر سبع شهور على ما توصل للمريخ وتنزل فى فوهة جيزيرو فى 18 فبراير 2021 عشان تدور على علامات على وجود حياة قديمة، استكشاف جيولوجيا الكوكب، ومهمات تانية. موقع ناسا Eyes on the Solar System فيه تعقب حى لمسار برسفيرنس روفر والمهمات التانية.
 الأجهزة 
اتراجع أكتر من 60 اقتراع عن الأجهزة اللى ممكن تشيلها الروفر و بعد مراجعتها اختير منها سبع معدات ملائمة للمهمات العلمية المتخطط ليها للروفر فى 31 يوليه 2014: 
 جهاز ليثوكيمياء الأشعة السينية الكوكبى (PIXL)، مطياف فلورى الأشعة السينية عشان يحدد تركيب الذرات العنصرية الدقيقة على سطح المريخ. 
 مصور الأشعة السينية للتجارب شبه السطحية على المريخ (RIMFAX)، جهاز رادار قياس الأرض عشان يصور الكثافات الأرضية المختلفة، الطبقات، الصخور المدفونة، النيازك، الميه المتجمدة تحت الأرض، والأجاج بعمق 10 متر. وصلت مؤسسة أبحاث الدفاع النرويجية الجهاز لناسا. U of T scientist to play key role on Mars 2020 Rover Mission
 محلل ديناميكيات المريخ البيئية (MEDA)، مجموعة من المستشعرات اللى بتقيس درجة الحرارة، سرعة الرياح واتجاهها، الضغط، الرطوبة النسبية، الإشعاع، و أشكال و أحجام الحبيبات الترابية. أدى مركز بيولوجيا الفضاء الأسبانى الجهاز لناسا.In-Situ Resource Utilization (ISRU)  
 تجربة ISRU للأكسجين على المريخ (MOXIE)، تجربة تقنية اسكتشافية ستصنع كمية قليلة من الأكسجين من ثنائى أكسيد الكربون الموجود فى الغلاف الجويبتاع المريخ، ممكن تتصنع التجربة ديه على نطاق أوسع عشان تدعم الحياة البشرية على المريخ أو عشان تصنع وقود الصواريخ لعمليات الرجوع. 
 سوبركام (SuperCam)، جهاز مختلط بيقدر يصور، ويحلل تراكيب كيميائية، وعدانة الصخور والحطام الصخرى عن بعد. الجهاز متثبت بجهازين ليزر و أربع أجهزة مطياف بتسمح للمركبة بالتعرف على البصمات الحيوية عن بعد والأماكن الصالحة للحياة. اتعاونت خمس مؤسسات فى فرنسا، اسبانيا، و أمريكا فى صنع الجهاز. 
 ماستكام-زى (Mastcam-Z)، جهاز تنظير مجسم يقدر يقرب الرؤية بخاصية الZoom.
 ماسح البيئات الصالحة للحياة برامان واللمعان للمواد العضوية والكيماوية (SHERLOC)، مطياف رامان بالأشعة فوق البنفسجية بيستخدم التصوير الدقيق وليزر بالأشعة فوق بنفسجية عشان يحدد العدانة الدقيقة ويتعرف على المركبات العضوية. 
فيه كاميرات كتير متثبتة على الروفر، وفيه كمان لأول مرة روفر مريخية، جهازين ميكروفون عشان يستخدم فى الهبوط، والحركة، وتجميع العينات. 
 "ابعت اسمك للمريخ" 
دعت حملة ناسا "ابعت اسمك للمريخ" الناس من كل اماكن العالم عشان تسجل اسمائها عشان تتحط على الروفر اللى رايحة المريخ، وسجل حوالى 10,932,295 شخص اسمه فى الحملة. اتطبعت الأسماء بشعاع الإلكترون على تلت رقائق سيليكون بحجم الظفر، مع 155 مقالة خاصة بالمتأهلين للتصفيات النهائية فى مسابقة "سمى الروفر" بتاعت ناسا. اتثبتت الرقائق على لوح ألومينيوم. الثلاث رقائق محطوطة فى مساحة صغيرة على اللوح المطلى بأكسيد الألومينيوم مع رسمة لكوكب الأرض، المريخ، والشمس مطبوعة بالليزر. اتركب اللوح على الروفر فى 26 مارس 2020. 

 لوح تقدير للعاملين فى مجال الصحة 
أطلقت برسفيرنس فى وباء فيروس كوفيد-19 واللى ابتدا يأثر على تخطيط المهمة فى مارس 2020. عشان يظهروا الشكر والتقدير للعاملين فى مجال الرعاية الصحية اللى ساعدوا فى الوباء، اتثبت لوح صغير عليه عصاية أسكليبيوس على الروفر. قال مدير المشروع، مات والاس، أنه بيأمل فى أن الأجيال المستقبلية اللى هتروح للمريخ تقدر العاملين فى مجال الصحة فى 2020.
وصلة=ملف:PIA23924-MarsPerseveranceRover-HealthcareWorkersPlaque-20200617.jpg|مركز|تصغير|711x711بك|عرض سفلى للروفر باين فيه لوح عصاية أسكليبيوس (شمال العجلة الأقرب للكاميرا على اليمين بالأبيض والأسود)
 لينكات برانيه 

 مصادر 

تصنيف:فضاء